Songkla (ežeras)

Songkla arba Taleluangas () – didžiausias natūralus ežeras Tailande, tyvuliuojantis Malakos pusiasalyje, pietinėje šalies dalyje. Ežeras apima 1040 km² plotą ir ribojasi su Songkhla ir Phatalungo provincijomis. Nors Songkhla yra vadinamas ežeru, iš tikrųjų geologiškai tai lagūna.

Ežeras yra padalintas į tris atskiras dalis. Pietinė dalis ribojasi su Siamo įlanka šalia Songklos miesto. Šios ežero dalies vanduo yra sūrus, tačiau vandens druskingumas yra perpus mažesnis negu vandenyno. Toliau į šiaurę yra Thale Luang ežero dalis (782,80 km²) ir galiausiai prie šiaurinio galo tarp pelkių yra maža Thale Noi ežero dalis (28 km²), kuri išsidėstė Phatalungo provincijoje. Pats ryškiausias šio ežero bruožas yra 75 km ilgio nerija, kuri atskiria jį nuo jūros.

 Iravadžio delfinai 
Maža Iravadžio delfinų (Orcaella brevirostris) populiacija buvo aptikta Taleluango ežero dalyje, šalia Si-Ha salų, Patalungo provincijoje. Tačiau, dėl pernelyg intensyvios žvejybos ir ežero užterštumo jiems iškyla grėsmė išnykti. Tarptautinė raudonoji knyga parodo, kad Iravadžio delfinų populiacija, įskaitant gyvenančius Mahakamo upėje ir Malampajos sąsiauryje, priklauso kritiškai nykstančių gyvūnų grupeiCetacean Specialist Group (1996). Orcaella brevirostris. 2006. IUCN Red List of Threatened Species. IUCN 2006..

 Šaltiniai 

Kategorija:Azijos ežerai
Kategorija:Tailando geografija